cyanic-selkie/wikianc huggingface dataset:
Toek Blignaut
Ontspanningslektuur
In Boodskap uit die stormnag (1987) lei haar Tant Alicia se laaste wens vir Jennie Delaney terug na haar geboorteland om die plaas Druiswater te koop en die tergende raaisel van haar verlede op te los.
Andrea se tweelingsuster Adéle word in Nag van die nuwemaan (1986) kort na geboorte aan ryk Amerikaanse pleegouers afgestaan. Hulle ontmoet mekaar weer na twintig jaar en almal is verstom oor hoe eenders hulle lyk. Adéle tree egter snaaks op en geld verdwyn uit haar werkgewer se brandkluis, dit nadat Adéle daarop aangedring het dat hulle selfs dieselfde klere moet dra.
Pion (skaak)
Beweging
Pionne het ongewone skuiwe en gebruik. Anders as alle ander stukke kan pionne nie agteruit skuif nie. Normaalweg skuif 'n pion een blokkie vorentoe, maar tydens die pion se eerste skuif vanaf die aanvangsposisie het dit die opsie om twee blokkies te skuif. Pionne mag nie die twee blokkie opsie gebruik om oor ander stukke te spring nie en enige stuk wat reg voor 'n pion staan, die speler s'n of die teenstander s'n, verhinder die pion om verder te beweeg. In die diagram na regs kan die pion op c4 na c5 skuif terwyl die pion op e2 na e3 of e4 kan skuif.
Kontras (visie)
Biologiese kontras sensitiwiteit
Die hoë-frekwensie afsny verteenwoordig die optiese beperkings van die visuele sisteem se vermoë om detail te los en is tipies sowat 60 siklusse per graad. Die hoë-frekwensie afsny is wat verband hou met die verpakkings digtheid van die retinale fotoreseptor selle: 'n fyner matriks kan fyner roosters oplos.
Hein Swart
Lewe en werk
Hy studeer in die handelswetenskappe aan die Universiteit van Stellenbosch en behaal in 1963 die B.A. Handel-graad met Ekonomie en Bedryfsekonomie as hoofvakke. Hierna doen hy sy verpligte militêre diensplig in Pretoria by die Suid-Afrikaanse Lugmag en aanvaar dan in 1966 'n  betrekking op die finansiële redaksie van Die Burger in Kaapstad, waar hy later ekonomiese redakteur en parlementêre verslaggewer word. Intussen studeer hy deeltyds verder deur die Universiteit van Suid-Afrika in Afrikaans-Nederlands en hy skryf in 1974 die derdejaarskursus in hierdie vak af. Ná sy aftrede stig hy Litteratus-Uitgewers, wat sy eie boeke hierna uitgee, en hy dien ook gereeld op die paneel wat die jaarlikse pryse vir finansiële joernalistiek in Suid-Afrika beoordeel. Hy tree in 1968 in die huwelik met Anna Buckle van Stellenbosch.
Aramees
Geografiese verspreiding
Vanweë die politieke woelinge van die laaste twee eeue is Aramese moedertaalsprekers en gebruikers van literêre Aramees oor die hele wêreld verstrooi.
Aramese tale en dialekte
Aramees is eerder 'n groep van verwante tale as 'n enkele monolitiese taal. Die lang geskiedenis van Aramees, sy uitgebreide literatuur en sy gebruik deur verskillende religieuse gemeenskappe was almal faktore wat tot die verskeidenheid van die Aramese taalvariante bygedra het. Sommige Aramese dialekte is onderling verstaanbaar, terwyl ander as selfstandige tale ontwikkel het. Sommige van hierdie Aramese tale staan onder ander name bekend: Siriaaks is byvoorbeeld 'n taalkundige term wat spesifiek gebruik word om na die Oos-Aramese taal van Christelike gemeenskappe te verwys.
Harold Wilson
Dit was die eerste van talle ekonomiese en politieke publikasies wat hy die lig laat sien het. Harold Wilson het in 1945 lid van die Laerhuis geword en in 1947 president van die British Board of Trade, 'n organisasie waaruit hy later bedank het toe die staat gelde vir mediese dienste gehef het ten einde die Koreaanse Oorlog te finansier. Hy is in 1963 tot leier van die Arbeidersparty verkies, ŉ posisie wat hy tot in 1976 beklee het.
Jan Hendrik Hofmeyr de Waal
Prosa
Dit is as prosaskrywer met sy roman Johannes van Wyk dat hy egter aanvanklik veral die aandag trek. Hierdie verhaal word vanaf Januarie 1904 tot 1906 as vervolgverhaal in De Goede Hoop gepubliseer, waarna dit in boekvorm uitgegee word. Die probleme tydens die bewind van goewerneur Willem Adriaan van der Stel se regering en die jagtogte op die San is die historiese agtergrond vir hierdie verhaal. As die eerste gepubliseerde Afrikaanse roman van die Tweede Taalbeweging word dit eers deur meeste Afrikaanse kritici (uitgesonderd Gustav Preller) as ’n belangrike literêre werk beskou. Die Afrikaanse Taalgenootskap in Pretoria doen dan ook onmiddellik ’n beroep op alle Afrikaners om dit te lees. Met die loop van tyd neem dit ’n plek in as ontspanningsverhaal wat veral meer vir die jeug geskik sal wees. Reeds in hierdie verhaal is De Waal se sterkpunte as skrywer maar ook sy tekortkominge baie duidelik. Die vlot dialoog, maklike vertelstyl en spannende intrige veroorsaak dat sy boeke baie gewild is. Die stories is egter gelaai met onwaarskynlike gebeurtenisse wat grootliks op toeval staatmaak en die karakters is of dapper edelmoedige helde en mooi voorbeeldige vroue, of bose skurke. Nie een is geloofwaardig as volronde mense met goeie en slegte eienskappe wat sielkundig gemotiveerd optree nie. Sy bydrae as baanbreker skrywer in Afrikaans is egter dat hy die leeslus aangewakker het in ’n tyd toe daar bitter min leesstof in Afrikaans was. Hierdie roman word vir die verhoog verwerk en deur André Huguenet se geselskap landwyd opgevoer. D.F. Malherbe neem die fragment, ’n Heuglike piekniek, uit hierdie roman op in sy versamelbundel Afrikaanse letterkunde.
Ur
Ur was 'n antieke stad wat geleë was aan die oewers van die Eufraatrivier in die streek Mesopotamië, in die gedeelte wat bekend was as Sumer. Die Bybelfiguur Abraham het sy kinderjare in hierdie stad deurgebring voordat hy na Harran getrek het.
Elserivier
Die rivier ontspring in die berge wes van Simonstad en vloei noorwaarts aan die westekant van die woonburt Da Gamapark verby. Die deels gekanaliseerde stroom draai daarna oos en en loop aan die noordekant van Welcome Glen en Glencairn verby en deur die R.A. Edwards-sportterrein. Dit gaan deur die Glencairnvlei voordat dit op die Glenstrand in die Elsebaai uitmond.
Versnelling
Vallende voorwerp
Dit beteken dat die snelheid van die voorwerp elke sekonde verhoog met 9.81 m/s. Dus, by tyd t sekondes is die snelheid van die voorwerp.
NG gemeente Beaufort-Wes
Van Beaufort-Wes, wat vanweë sy ouderdom die moedergemeente van al die NG gemeentes in die Wes- en Noord-Kaapse Karoo is, het ses dogtergemeentes afgestig: Prins Albert (1842), Victoria-Wes (1843), Fraserburg (1851), Carnarvon (1874) (waarvan afgestig is: Prieska, Williston, Kenhardt, Upington (hoewel dit buite Sinodale verband gestig is en eers later by die Kaapse Kerk ingelyf is) en gedeeltes van Vosburg, Loxton en Brandvlei en laastens op 22 Junie 1949 op Beaufort-Wes self sowel Gamkavallei as Gamka-Oos op Beaufort-Wes self.
Planete anderkant Neptunus
Vroeë spekulasies
Nog voor Neptunus se ontdekking het sommige sterrekundiges gespekuleer dat een planeet nie genoeg was om Uranus se afwyking te verduidelik nie. Op 17 November 1834 het die Britse amateursterrekundige eerwaarde Thomas John Hussey vir George Biddell Airy, die Britse koninklike sterrekundige, vertel van ’n gesprek wat hy met die Franse sterrekundige Alexis Bouvard gehad het. Hussey het gesê hy het aan Bouvard voorgestel dat die ongewone beweging van Uranus dalk vanweë die swaartekraginvloed van ’n nog onontdekte planeet is, en dat Bouvard geantwoord het hy het ook daaraan gedink en dat hy met Peter Andreas Hansen, direkteur van die Seeberg-sterrewag in Gotha, daaroor gekorrespondeer het. Hansen het egter gemeen ’n enkele liggaam kan nie Uranus se beweging verduidelik nie. Hy het voorgestel daar is twee planete anderkant Uranus.
Liao-dinastie
Die Liao-dinastie (Khitans: Mos Jælud; Chinees: 辽朝, Liáo Cháo), ook bekend as die Khitan-ryk, was ’n ryk in Oos-Asië wat van 907 tot 1125 oor Mongolië, dele van die Russiese Verre Ooste, Noord-Korea en Noord-China regeer het. Die naam kom van die Liaorivier in Suid-Mantsjoerye. Dit is gestig deur die Khitan-volk se Groot Khan Abaoji, min of meer tydens die val van die Han-Chinese Tang-dinastie.
Kontras (visie)
Biologiese kontras sensitiwiteit
Die lae frekwensie afsny is as gevolg van laterale inhibisie binne die retinale ganglion selle. 'n Tipiese retinale ganglion sel bied 'n sentrale streek met óf opwekking of inhibisie en 'n omvattende streek met die teenoorgestelde teken. Deur die gebruik van growwe gratings, val die helder strepe op die inhiberende sowel as die eksitatoriese streek van die ganglion sel in die laterale inhibisie en lei tot die lae-frekwensie afsny van die menslike kontras sensitiwiteit funksie.
Ossewa
Oorsprong en ontwikkeling
'n Skildery van ŉ Stellenbosse wynwa deur Christopher Webb Smith in 1838 stem baie ooreen met die Duitse wa, veral wat die onderstel betref. Omdat die Nederlandse boerewa nie vir die Suid-Afrikaanse toestande geskik was nie, byvoorbeeld vanweë 'n gebrek aan paaie op die Kaapse Vlakte, waar gelaaide waens tot by die nawe in die sand weggesak het, die bergagtige terrein en droë klimaat, moes heelwat aanpassings gemaak word. Die wa moes lig, maar terselfdertyd groot en sterk wees. Die boerewa het gewoonlik 'n kort disselboom gehad omdat perde gebruik is en moes dus vir osse aangepas word. In Suid-Afrika was 'n tent noodsaaklik en die sylere moes aangepas word om 'n tent daarop te vestig.
Pion (skaak)
Buit
Anders as ander stukke buit die pion nie op dieselfde manier as wat dit normaalweg skuif nie. 'n Pion buit diagonaal, een blokkie na vore aan die linker of regterkant. In die diagram na links kan die wit pion die swart toring of die swart ruiter buit.
'n Selfs meer ongewone skuif is die en passant skuif. Die skuif vind plaas as die teenstander se pion sy opsie uitoefen om om twee blokkies vorentoe te skuif tydens sy eerste skuif en op die manier verby die blokkie wat deur 'n pion aangeval word skuif. 'n Pion wat die teenstander se pion sou kon buit as dit net een blokkie geskuif het kan dit steeds doen al staan die teenstander se pion nie op die blokkie wat aangeval word deur dit "in verbygang" te buit asof dit slegs een blokkie geskuif het. Die pion wat die teenstander se pion buit skuif na die blokkie waar die teenstander se pion sou gestaan het as dit sleg een blokkie vorentoe gekuif het en die gebuite pion word van die bord verwyder.
Afrikaners in Argentinië
Kerksake
Wat kerksake betref, het die Afrikaners in Argentinië ewe groot probleme ervaar. Ds. L.P. Vorster van die Gereformeerde Kerk in die Kaapprovinsie het die tweede trek na Suid-Amerika – dié van C.J.N. Visser van Maclear in die Noordoos-Kaap – vergesel nadat ’n klein trek onder leiding van Lewis Baumann van Bloemfontein reeds in 1902 die land binnegekom het. Die Vissertrek het bestaan uit 102 mense wat op 13 September 1903 as gemeente onder ds. Vorster op die skip byeengekom het waarop hulle Suid-Afrika verlaat het en ouderlinge en diakens verkies het. Die meeste van hulle was lidmate van die NG Kerk en die res Gereformeerdes. Ná Vorster se terugkeer na Suid-Afrika was dié mense sonder ’n geestelike leier. Die derde trek, wat in 1905 onder M.M. Venter, ’n oudlid van die Kaapse Wetgewende Vergadering, vertrek het, het die getalleverhouding tussen die twee kerkverbande in ’n groot mate versteur omdat die meeste van die nuwe aankommers Gereformeerde lidmate was en hulle kerk nie geldelike steun aan haar lidmate in Suid-Amerika kon bekostig nie.
Moesel
Geskiedenis
Die Romeinse digter Ausonius beskryf bloeiende en ryk landskappe langs die rivier en in die vallei van die Moesel, danksy die beleid van die Romeinse heersers.
Jagluiperd
Hulle verkies oop savannes, grasveld of bosveld.
Kamtsjatka-skiereiland
duimnael|links|Topografie van die Kamtsjatka-skiereiland. Die kleurgekodeerde reliëfbeeld, wat met gegewens van die Shuttle Radar Topography Mission (SRTM) saamgestel is, toon Kamtsjatka Kamtsjatka is geleë tussen die [[Stille Oseaan in die ooste, die See van Ochotsk in die weste en die Beringsee in die noordooste. As militêre spergebied naby die Sowjet-Russiese grens met die Verenigde State was Kamtsjatka van 1939 af vyf dekades lank nie toeganklik vir buitelandse toeriste nie. Sommige militêre spergebiede bestaan steeds, en toeriste mag hulle nie besoek nie. Nogtans lok die ongerepte natuurskoon en Kamtsjatka se reputasie as eersterangse wildernis- en skisporttoerismebestemming sedert die vroeë 1990's steeds meer besoekers na die unieke skiereiland, wat slegs per skip of per vliegtuig via Moskou se internasionale Sjeremetjewo-lughawe bereik kan word. Met 'n vliegtyd van nege uur is die diens van Moskou na Petropawlofsk-Kamtsjatski tans die langste binnelandse vliegroete in die Russiese Federasie.
Hein Swart
Skryfwerk
Hy debuteer in 1974 met die digbundel “Praathuis”, wat in drie afdelings ingedeel is. Die titel van die bundel kry dimensie wanneer dit met die parlement verbind word, waar ongeregtighede teen sekere bevolkingsgroepe bepraat en besluit word. Die eerste afdeling (“Oor skewe koppe en reguit vingers”) is verset teen die wêreld soos die spreker dit sien, 'n  wêreld waarvan hy nie hou nie. Verset teen die wêreld word ook 'n  verset teen die mense daarin. Die tweede afdeling (“Spotvoëls met kruppel bene”) hou hom besig met die mens in hierdie wêreld, wat beide los staan van die wêreld en daarvan wil onttrek, maar terselfdertyd onlosmaaklik deel is daarvan. Die derde afdeling (“Klipmure treur ook”) bevat gedigte oor die treurige algemene toestand van die mens en die wêreld, wat dus meer romanties en sentimenteel van aard is. 'n  Aantal verset gedigte word in kru taal beskryf om die onderliggende verderf te illustreer, terwyl die meer sentimentele gedigte soms fraai te werk gaan, sodat die sentiment eerder as die idee sentraal staan. Van sy gedigte word opgeneem in verskeie versamel bundels, insluitende “Groot verseboek”, “Die Afrikaanse poësie in 'n  duisend en enkele gedigte”, “Voorspraak” en “Woordpaljas”. Die gedig “Oranjezicht-bus” word in Namibië voorgeskryf aan hoërskole vir Afrikaans as Eerste Taal onderrig.
Na aftrede skryf hy hoofsaaklik prosa. “Klutskloon” is 'n  roman waarin 'n  geoloog in Israel afkom op 'n  verskuilde grafkelder met oorblyfsels van die kruis waaraan Christus gesterf het, met genoeg bloed vir DNA-toetse. Hy is self steriel en reël met 'n  ginekoloog dat ‘n  genetiese materiaal van Christus in sy vrou se baarmoeder ingeplant word. Die kind wat gebore word, noem hy Jaycee. Volgens die persverklaring is die boek wetenskapfiksie oor die potensiële gevare van menslike kloning, maar die verhaal se fokus is eerder primêr gerig op die Christelike godsdiens. Hierdie roman verplaas Christus na die hede en maak in die proses op oneerbiedige wyse godsdiens af as geheel en al irrasioneel.
Kaap Agulhas-vuurtoring
Kaap Agulhas Toerisme se statistiek toon 8 673 besoekers in die eerste maand sedert die heropening in 2013. In 2013 het 40 000 besoekers die mees suidelike punt van Afrika besoek, wat drie keer meer is as in 2012.
Ur
Geskiedenis
Die Eerste Dinastie van Ur het gestrek van omstreeks 2600 v.C. tot 2450 v.C. en daar is bewyse dat die dinastie oor kulturele rykdom beskik het. Van die Tweede Dinastie 2450 v.C. tot 2113 v.C. is nie veel bekend nie en dit het moontlik nie bestaan nie. Die Derde Dinastie van Ur van 2113 v.C. tot 1991 v.C. is deur die koning van Mari, Isbi-irra, beëindig. Kurigalzu I van Babel het die stad tot 'n stad met politieke heerskappy uitgebou in 1427 v.C. tot 1409 v.C.
Die stad was omring deur 'n ingewikkelde stelsel mensgemaakte kanale en 'n ovaalvormige veiligheidsmuur. Die deursneehuis was 'n klein, eenverdiepingmoddergebou sonder vensters. Die strate was nie geplavei nie en was dus modderig wanneer dit gereën het. Die stad het oor geen riolering of vullisverwyderingstelsels beskik nie.
Die stad is van 1922 tot 1934 opgegrawe deur die Britse argeoloog sir Charles Leonard Woolley. Hy het verskeie vondste daar gedoen, soos koninklike grafte (omstreeks 2500 v.C.) waaronder dié van die koningin van Subet wat met 70 diensmeisies begrawe is. Hy het ook bevind dat die toring van Ur driekleurig was: swart, rooi en blou heel bo. Daar is ook baie gebruiksvoorwerpe gevind, harpe, beelde van goud, vase en juweliersware waaronder die beroemde goue helm.
Ur-Nammu (2112- 2095 v.C.) het van sy stad ŉ ware metropolis gemaak, met ingewikkelde waterwerke, tempels en ŉ tempeltoring (ziggoerat), waarvan die oorblyfsels vandag nog staan. Hy is deur die godsdienstige sentrum, Nippur, as beskermer erken en in Sumer en Akkad tot koning gekroon.
Normandië
Normandië onder Franse heerskappy
Die Normandiese adel en burgery het daarin geslaag om hulle voorregte ook tydens die politieke en ekonomiese krisis van die laat 13de eeu te handhaaf.
Ur
Geskiedenis
Hy het oral in Sumer tempels laat bou. Sy strewe na sentralisasie blyk duidelik uit die samestelling van die oudste regskode op aarde, die Kode van Ur-Nammu, waarvan 30 wette en die inleiding bewaar gebly het. Die wette het veral betrekking gehad op die huweliksreg, die strafreg, misdaad, slawerny en die landbou.
Elserivier
Simonstad was lank afhanklik van die rivier vir drinkwater. Die Lewis Gay-dam en die Kleinplaasdam is daarvoor in die rivier se bolope gebou.
Liao-dinastie
Geskiedenis
Feitlik onmiddellik ná sy stigting het die Liao-ryk sy grondgebied begin uitbrei. Oorloë deur latere leiers het gelei tot die val van die Latere Tang (923–936) en ander Chinese dinastieë.
Ossewa
Oorsprong en ontwikkeling
Die geboë boleerbome, wat die kenmerkende vorm aan die kakebeenwa gegee het, is egter min of meer net so behou. Die Hollandse wa het geen remstelsel gehad nie, omdat dit in daardie plat wêreld oorbodig was, maar aan die Kaap, waar dit wel nodig was, is takke, of 'n boomstomp aanvanklik agter aan die wa vasgehaak om dit te rem. Pieter Cruythoff was waarskynlik die eerste persoon in Suid-Afrika wat 'n wa vir 'n lang reis gebruik het, naamlik in 1662 vir sy reis na Namakwaland.
Liao-dinastie
Geskiedenis
Die verskil tussen die Khitans en Chinese se sosiale en politieke praktyke het groot spanning veroorsaak en dit was ’n belangrike eienskap van die dinastie. Daar was verskille oor opvolging en regeringsmetodes, en Abaoji het eindelik twee regerings aangestel – een wat oor die Khitan-gebiede geheers het volgens die Khitans se gewoontes, en een oor die nie-Khitan-streke volgens Chinese gewoontes.
Iwan Tsarewitsj
Hy is dikwels, maar nie altyd nie, die jongste van drie seuns. In die verhaal Die Drie Koninkryke is hy die seun van Nastasja. In verskillende verhale het hy verskillende vroue, onder andere Jelena die Mooie (Tsarewitsj Iwan, die Vuurvoël en die Grys Wolf), Wasilisa die Wyse en Marja Morewna.
Toek Blignaut
Jeugverhale
Toek skryf ook verskeie werke vir die jeug. Oupatjie Knipmes is vir 26 jaar 'n  voorgeskrewe boek aan die Universiteit van Wes-Kaapland.
Jan Willem Janssens
Vroeë lewe
Janssens is op 12 Oktober 1762 in Nijmegen in Oostelike Nederland gebore. Sy militêre loopbaan begin reeds op negejarige ouderdom toe hy in 1771 as kadet by die Van Aylva Regiment, later Van Burmania hernoem, van die Nederlandse leër aansluit. Nadat die regiment weer hernoem is na Prins Frederik van Oranje-Nassau word Janssens 'n vaandeldraer op 5 Februarie 1777. Die regiment word weer eens hernoem, dié keer Regiment No. 1 'De Schepper' en op 5 April 1785 word Janssens kwartiermeester van die tweede bataljon van sy regiment. Tydens die patriotopstand in Nederland in 1787 het sy regiment aan die kant van die Stadshouer geveg en hoewel hy in Noord-Brabant gebly het tydens die Pruisiese inval word hy op 31 Desember 1787 tot eerste luitenant bevorder, waarskynlik omdat hy aan die seëvierende kant was. Hy verlaat daarna die regiment om op 12 Desember 1788 kaptein te word van die grenadierkompanjie van die tweede bataljon Infanterieregiment No. 18 'Van Pabst'. Janssens het in sy ou regiment gedien wat nou Von Wartensleben genoem is tydens die 1793–1794-veldtog teen Frankryk in Vlaandere. Op 13 September 1793 is hy in sy regterskouer deur 'n musketbal gewond tydens die verowering van Menen. Hy het ook deelgeneem aan die beleg van Lanrécies (20–30 April 1794), en die Slag van Fleurus op 26 Junie 1794.
Olifant
Die olifant (Elephantidae) is 'n familie van groot soogdiere wat aan die orde van slurpdiere behoort. Die familie omvat twee lewende genera wat drie lewende spesies bevat: die Afrika Savanne-olifant (Loxodonta africana) wat in Sub-Sahara Afrika voorkom, die Afrika-woudolifant (Loxodonta cyclotis) van Wes- en Sentraal-Afrika en die Asiatiese olifant (Elephas maximus) wat in Indië en Suidoos-Asië voorkom.
Kamtsjatka-skiereiland
se vulkaniese karakter. Die Kloetsjefskaja-vulkaangroep, genoem na een van die aktiefste vulkane ter wêreld, is aan die beeld se sentrale regterkant sigbaar]] Die reistyd van vlugte van die Internasionale Ted Stevens-lughawe in Anchorage, Alaska – 'n seisoenale roete wat in die somer deur Yakutia Airlines bedien word – is net die helfte so lank.
Jac van Belkum
Gesinslewe
duimnael|regs|180px|Die voorblad van ds. Van Belkum se begrafnisbrief, [[7 November 1933. Hy is om 14:30 uit die Ned. Herv. kerk Heidelberg, Transvaal, begrawe.]]
Termynkontrak
'n Termynkontrak kan op twee maniere vereffen word:
Doringbaai-vuurtoring
Die huidige vuurtoring is in 1963 opgerig nadat die oorspronklike toring in 'n windstorm vernietig is. Dit is 'n 24 meter hoë betontoring met 'n lantern en galery wat wit geverf is en 'n horisontale swart band aan die bokant van die toring.
Jan Hendrik Hofmeyr de Waal
Nie Fiksie
Hy skryf ook nie-fiksie. In 1928 verskyn die biografie van sy vader, Die Lewe van David Christiaan de Waal, onder die skuilnaam J.W. Benewens die biografiese gegewens bevat die werk ook kultuur-historiese gegewens oor die periode 1845–1911 wat van groot waarde is. David de Waal het begin as boer, later Kaap-toe verhuis, waar hy koopman word en aktief deelneem aan die openbare lewe. As burgemeester van Kaapstad kom hy in aanraking met al die leidende figure van die samelewing. Al die groot historiese gebeurtenisse en politieke beroeringe van hierdie periode word breedvoerig behandel, en deur briewe, koerantartikels en ander gegewens slaag die skrywer daarin om die gees van die tydperk te openbaar. In My herinnerings van ons taalstryd bepaal hy hom by eie ervarings en dinge waarvan hy self getuie was. Na ’n oorsig van die werksaamhede van die Patriotbeweging skets hy die taaltoestande tydens sy jeug, en sy eie pogings om die gebruik van Afrikaans te bevorder. Heelwat lig val op die optrede van ds. S.J. du Toit en die oorsake waardeur sy taalaksie skipbreuk gely het. Veral interessant is die beskrywing van die rol wat De Goede Hoop onder sy redakteurskap in die taalstryd gespeel het.
Ur
Geskiedenis
Net soos die wette uit 'n later tyd - byvoorbeeld die beroemde Codex Hammurapi (Kode van Hammurabi) - was die afsonderlike wette van Ur-Nammu nie algemene reëls nie, maar voorbeelde van die wyse waarop reg moes geskied. Een bepaling (17) lui byvoorbeeld: "Wanneer iemand die neus van iemand anders met 'n mes afsny, moet hy 40 sikkels silwer betaal." Ur-Nammu se seun en opvolger, Shulgi (2094- 2047 v.C.), het volgens die ou gebruik hom weer goddelike status toegeëien.
Normandië
Die Honderdjarige Oorlog
In 1348 is Normandië deur 'n uitbreek van die swart pes geteister. Saam met die verwoestings van die oorlog tussen Engeland en Frankryk en die hongersnode wat daaruit voortgevloei het, het die Normandiese bevolking hierdie tydperk as een van die rampspoedigste in die geskiedenis ervaar. In 1382 het die inwoners van Rouen in opstand teen die Franse belastingbeleid gekom.
Ur
Geskiedenis
Na sy 24e bewindsjaar het hy begin met ŉ veroweringspolitiek en het hy veldtogte teen Simurrun in die noordooste gevoer. Politieke huwelike het die bande met konings in die suide van die teenswoordige Iran versterk. Die ekonomie van die ryk van Ur het vanweë 'n lewendige internasionale handel en ondernemings soos metaal- en tekstielnywerhede 'n groot bloeityd beleef. Uit tienduisende administratiewe tekste, kleitablette en seëls word die indruk gewek van 'n deeglik gesentraliseerde ryk waarin weinig aan die bevolking self oorgelaat is.
Hofdigters het lofliedere aan die koning geskep, terwyl die koning ook vereer is in gebede wat in die vorm van literêre briewe aan hom gerig is. Die tydperk word soms juis vanweë die literêre oplewing die Sumeriese renaissance genoem, omdat skrywers weer van Sumeries as taalmedium gebruik gemaak het. Akkadies het waarskynlik egter steeds die spreektaal gebly. Die Derde Dinastie van Ur het ondergegaan vanweë invalle deur steppevolke, by name die Amoriete.
Aramees
Aramese tale en dialekte
Die meeste dialekte kan as Oos- of Wes-Aramees beskryf word, waarby die Eufrates-rivier of die gebied net wes daarvan as die skeidingslyn dien. 'n Verdere belangrike onderskeiding is dié tussen moderne lewende Aramese tale (wat dikwels Neo-Aramees genoem word), Aramese tale wat nog literêre funksies vervul, en uitgestorwe variante wat oorwegend vir navorsers van belang is. Alhoewel daar sommige uitsonderings van hierdie reël is, kan Aramese taalvariante ter verduideliking as moderne, Middel- en Oud-Aramees; Oos- en Wes-Aramees; asook Aramese tale en Aramese dialekte geklassifiseer word.
James Phillips
Ander Werk
In 1994 het James Phillips saam met Warrick Sony van die Kalahari Surfers die musiek gekomponeer vir die William Kentridge/Handspring produksie van Faustus in Africa. Faustus in Africa is 'n vrye aanpassing van Goethe se Faustus dele I en II waar die gebeure in Afrika afspeel met bykomende materiaal wat deur die Suid-Afrikaanse digter Lesego Rampolokeng geskryf is.
Ossewa
Oorsprong en ontwikkeling
Die wa het egter reeds op die 13e dag gebreek. Nadat die wa herstel is, het hy verder gereis maar op 11 November is besluit om die wa agter te laat weens die talle probleme wat ondervind is, onder meer weens riviere wat oorgesteek moes word. Die wa is op die walle van die Olifantsrivier begrawe. Tien jaar na Van Riebeeck se koms het waens reeds veranderings ondergaan: die wiele was byvoorbeeld groter ten einde die tog oor klippe, bosse en deur riviere te vergemaklik. Kommandeur Zacharias Wagenaer, Van Riebeeck se opvolger, het gesorg dat goeie waens gemaak is voor die volgende ekspedisie na die binneland. ŉ Goeie wa van geelhout wat met yster beslaan was, het 36 gulden gekos, terwyl 'n wa van assegaaihout teen slegs 12 gulden gekoop kon word.
Christine Barkhuizen le Roux
Poësie
“Skynskadu” word vergesel van ’n CD waarop getoonsette gedigte uit die bundel gesing word en sy self van die gedigte voorlees. Die paradoksale titel suggereer donker kolle wat deur lig verdryf word en dus figuurlik vreugde wat smart verdryf, asook dat die skadu’s slegs illusies is. Herinneringsverse is ’n belangrike komponent van die bundel, met verse oor ouers en grootouers en die oënskynlik idilliese bestaan in die verlede. Hierdie verlede was in werklikheid vol ellendes soos swanger skoolmeisies en droogtes wat finansiële swaarkry bring, soos in “Plaas”. Die bundel bevat onder andere reisgedigte, kommentaar oor aktuele kwessies, jeugherinneringe, beeldverse, liefdesverse, plekgedigte, gedigte oor die digkuns (met digters soos Rilke, Boutens en Judith Herzberg wat betrek word) en gedigte oor ouderdom en weerloosheid. “Operasie” beskryf die digter se weerloosheid teenoor kritici deur dit te vergelyk met ’n pasiënt wat ’n operasie ondergaan. Daar is ook lykdigte oor bekende figure soos J.C. Kannemeyer, Lucas Malan, Chris Lombard en George Weideman, met die gedig “Refrein” wat intertekstueel in gesprek tree met Malan se werk. Die agtste en laaste afdeling bevat reisgedigte. Hier word die land van herkoms telkens mooi gekontrasteer met die land van besoek. Vernuftig is “Onthouwerk”, wat soomloos oorloop in die volgende vers “Ma”.
Elserivier
Vroeër het die witels en die rooi-els hier natuurlik voorgekom.
Elsiesrivier en sy rivier die Elsieskraalrivier is op die Kaapse Vlakte en moenie met hierdie rivier verwar word nie.
Liao-dinastie
Geskiedenis
Daar was ook groot verskille in geslagsrolle en huwelikspraktyke. Die Khitan-vroue was in ’n groot mate gelyk aan die mans; hulle het gejag, eiendomme behartig en militêre poste beklee, hulle kon skei en hertrou en dit was nie vir hulle nodig om maagde te wees wanneer hulle trou nie. Daarteenoor het die Chinese mans vroue as ondergeskik beskou.
Skaam karooskilpad
Voorkoms
Kraaie vreet graag die reptiel deur hulle op rotse te laat val en om die doppe te kraak.
Snelheid
Tensy daar 'n krag op die liggaam uitgeoefen word sal die snelheid van die liggaam onveranderd bly, soos bepaal deur Newton se eerste wet: die wet van traagheid. Beide die spoed en bewegingsrigting bly gevolglik konstant tot welke tyd 'n krag op die liggaam inwerk, wanneer Newton se tweede wet in werking tree.
Iwan Tsarewitsj
Iwan het in sommige verhale magiese kragte en hy het die metsj-kladenets (Russies: меч-кладенец), ’n fantastiese towerswaard.
Verhale waarin Iwan voorkom, sluit in Tsarewitsj Iwan, die Vuurvoël en die Grys Wolf, Die Padda-prinses, Die Seekoning en Wasilisa die Wyse en Die dood van Kosjtsjei die Onsterflike (ook bekend as Marja Morewna).
Toek Blignaut
Jeugverhale
Die waterverkoper word in 1984 met 'n  tweede prys bekroon in die kinderboek wedstryd van die Suid-Afrikaanse Nasionale Raad insake Alkoholisme (Sanra).
Kamtsjatka-skiereiland
Die oorspronklike administratiewe eenheid of oblast Kamtsjatka bestaan van 1932 af, aanvanklik met 'n oppervlakte van 473 300 km². Dit is in 1991 opgedeel in Kamtsjatka (179 737 km²) en Korjakië (292 563 km²). As gevolg van 'n verdere administratiewe hervorming vorm die Kamtsjatka-skiereiland, die Kommandeur-eilande (Kommandorskije ostrawa) en die Karaginski-eiland sedert 1 Julie 2007 die Kamtsjatka-krai van Rusland.
Toek Blignaut
Eerbewyse
Toek Blignaut ontvang in Desember 2006 'n  Suid-Afrikaanse letterkundetoekenning, geborg deur die Departement van Kuns en Kultuur, vir haar lewensbydrae tot die Suid-Afrikaanse letterkunde.
Candice Swanepoel
Lewe en modelloopbaan
Swanepoel het ook op No. 10 in Forbes se “The World's Top-Earning Models”-lys geëindig; sy het tussen 2010 en 2011 ’n geraamde $3 miljoen verdien.
Tafelbaai
Die naam Tafelbaai is afgelei van die wêreldberoemde Kaapse landmerk Tafelberg, wat op sy beurt só genoem is vanweë sy plat kruin. Robbeneiland is in die baai. Hoewel die baai reeds eeue lank bekend is as 'n veilige hawe vir skepe, is dit in werklikheid nie 'n baie goeie natuurlike hawe nie en is dit blootgestel aan stormwinde uit die suidooste en noordweste. Baie seilskepe wat in die 17de en 18de eeue in die baai skuiling gesoek het, het weens storms gestrand. Die Nederlandse koloniste het egter voortgegaan om 'n nedersetting hier te vestig aangesien daar min natuurlike hawens langs die Kaapse kus is en die naaste alternatiewe – Valsbaai en Saldanhabaai – byna geen vars water gehad het nie.
Opuntia
Verspreiding
Opuntia spesies is die mees koue verdraagsame van die laeveldkaktusse, spesies word gevind in wes- en suid-Kanada; een subspesie, O. fragilis var. fragilis, is gevind waar dit groei langs die Beattonrivier in sentraal-Brits-Columbië, suidwes van die Cecilmeer by 56° 17' N 120° 39' W.
Tafelbaai
'n Hawe is mettertyd in Tafelbaai gebou deur landherwinning en die bou van breekwaters om skepe te beskerm. Die ouer deel van die struktuur staan as die Victoriadok bekend. Die nuwer deel word Duncandok genoem.
Normandië
Die Honderdjarige Oorlog
Ná 'n tydperk van lae intensiteit her die oorlogspartye hulle offensiewe teen die begin van die 15de eeu hervat, en Normandië was nou meer as tevore die toneel van krygshandelinge.
Hans Fischer
Vroeë jare
Fischer is gebore in Höchst on Main, nou 'n stadsdeel van Frankfurt. Sy ouers was dr. Eugen Fischer, direkteur van die firma Kalle & Co, Wiesbaden, en Privatdozent aan die Tegniese Hoërskool, Stuttgart, en Anna Herdegen. Hy het na 'n laerskool in Stuttgart gegaan en later na die "Humanistisches Gymnasium" in Wiesbaden, waar hy in 1899 gematrikuleer het. Hy het chemie en medisyne studeer, eers aan die Universiteit van Lausanne en daarna aan die Universiteit van Marburg. Hy het sy studies voltooi in 1904, en in 1908 gekwalifiseer vir sy graad as 'n mediese dokter.
Aramees
Skryfstelsel
Die oudste Aramese alfabet het op die Fenisiese skryfstelsel gebaseer, waaruit Aramees geleidelik sy kenmerkende "vierkantige" styl ontwikkel het. Ook die antieke Israeliete en ander volke in Kanaän het hierdie alfabet oorgeneem om hul eie tale te skryf. Die Aramese skryfstelsel staan dan ook vandag beter bekend as die Hebreeuse alfabet, veral aangesien dit vir Bybelse Aramees en ander Joodse tekste in hierdie taal gebruik is.
Die tweede hoofsaaklike skryfstelsel wat vir Aramees in gebruik was is deur Christelike gemeenskappe ontwikkel: 'n skuins vorm wat as die Siriaakse alfabet bekend staan (die beeld aan die regterkant wys 'n voorbeeld een van sy variante, Serto).
'n Sterk gewysigde vorm van die Aramese skryfstelsel, die Mandeïese alfabet, word deur die Mandeërs gebruik.
James Phillips
Ander Werk
Ná Phillips se afsterwe in 1995 is twee albums postuum uitgegee. Made In South Africa was 'n omvattende huldeblyk aan die kunstenaar se werk deur die jare wat sy musikale ontwikkeling volg vanaf die vroeër punk-geïnspireerde werk van Corporal Punishment soos Goddess, Darkie en Brain Damage tot die grappige Johnny Cool deur Illegal Gathering. Meeste van die materiaal is afkomstig uit die Cherry Faced Lurchers/James Phillips en Lurchers/Bernoldus Niemand 1980's alternatiewe Suid-Afrikaanse rock dae gekenmerk deur liedjies soos Shot Down, Do The Lurch, Warsong, Detainees en Barbed Wire. Die nuwer klank van die 1990's word op die album verteenwoordig deur Moses, Money en Tabane. Die album het ook die kort onuitgereikte snitte Afrika Is Dying en Where Will You Be ingesluit.
Aramees
Skryfstelsel
Naas hierdie alfabette is sekere afgeleide variante van die Aramese skryfstelsel deur antieke volke gebruik, waaronder Nabatees in Petra en Palmyreens in Palmyra. In die moderne tydperk is Toerojo soms met 'n aangepaste Latynse alfabet geskryf.
Christine Barkhuizen le Roux
Poësie
In 2020 word haar gedig ‘laaste wil’ in Vers en vrou opgeneem. Van haar gedigte word in verskeie bloemlesings opgeneem, waaronder “As die son kom oogknip”, “Honderd jaar later”, “Versreise”, “Metafore van herlewing” en “Groot verseboek”. Verskeie van haar gedigte word ook in Nederlandse publikasies opgeneem, soos “Schoon Schip”, “Altijd Dichtbij”, “Kostbare Momenten”, “Vrede sluiten is wegen openen” en “Honderd Dichters 3”. Verder publiseer sy gedigte in letterkundige tydskrifte soos Tydskrif vir Letterkunde.
Pion (skaak)
Buit
In die diagram na regs het die swart pion so pas van c7 na c5 gekuif. Die wit pion mag dit dus buit deur van d5 na c6 te skuif. Die opsie om en passant te buit moet onmiddellik na die dubbele-blokkieskuif gemaak is uitgevoer word. Die en passant skuif is tot die pion se repertoire ingevoer in die laat dertiende eeu om te kompenseer vir die pion se nuwe vermoë om op sy eerste skuif twee blokkies ver te skuif. Sonder en passant sou 'n pion eenvoudig verby blokkies wat deur die teenstander se pionne beskerm is kon masjeer; en passant bewaar dus die beperkende vermoë van pionne wat die vyfde ry bereik het.
Christine Barkhuizen le Roux
Prosa
Die kortverhale in “Waar koek en wyn ontbreek” vertel op aangrypende wyse van die gewone mens se tragiek in afskeid, verlies en vervreemding. Die ruimte waarbinne ’n groot aantal van die verhale afspeel, is weer die plaas en hierdie ruimtelike faset beklemtoon ook die afgesonderheid en verwydering van die karakters met mekaar. “Altyd mooiweer” is die verhaal van ’n moeder se smart oor die dood van haar agtjarige seun, toe hy nie, soos verwag, wakker geword het na ’n hartoperasie nie. Sy vind dan tog vertroosting in die empatie van die onbekende persoon in die restaurant. As afwisseling is daar egter ’n paar stories wat wegstaan van die plaas, soos die titelverhaal, waarin die karakters afskeid moet neem van die lewe en kultuur in Amsterdam. In “As sy weer kom” voel ’n maatskaplike werker haar uit haar diepte wanneer sy in die gevangenis met ’n moordenares te doen kry. In ’n kinderlose uitsiglose huwelik het sy haar dronk man vermoor nadat hy haar blomme stukkend getrap het, wat die enigste kleur was wat sy in haar lewe gehad het, ’n simbool van ’n onbereikbare droom. “Bouklip” handel oor ’n man en ’n vrou wat hulself op ’n verwaarloosde plot bevind. Die vrou het verleer om te praat en verlaat nie dikwels die huis nie. Hulle dogter Fransie het hulle ’n paar maande tevore geskok deur te sê dat sy en haar lewensmaat, Gwennie, die land gaan verlaat om te trou waar huwelike tussen dieselfde geslag wettig is. Op ’n dag begin die vrou om met die leiklip in die agterplaas te werskaf. Aanvanklik weet sy nie wat sy wil doen nie, maar wanneer die bouwerk klaar is, het dit ’n kerkie geword waarin sy sielsrus kan kry. Sy en die werker Tielman verkry hierdeur ook hulle selfrespek terug. Hierdie bundel is op die kortlys vir die toekenning van die Jan Rabie-prys vir vernuwende skryfwerk.
Olifant
Olifante is die enigste oorlewende slurpdiere van die huidige tydperk. Die reusagtige behaarde mammoete en mastodonte het reeds uitgesterf. Die soogdier wat in ons era die nouste (dog steeds slegs verlangs) aan die slurpdiere verwant is, is die dassie.
Harold Wilson
Hy het in 1964 premier van Brittanje geword en in Oktober 1965 ŉ mislukte poging aangewend om die eensydige onafhanklikverklaring in Rhodesië (teenswoordig Zimbabwe) af te wend. Wilson het later ekonomiese sanksies teen die regering van Ian Smith ingestel, maar ook dié maatreël het geen vrugte afgewerp nie.
Kaap Agulhas-vuurtoring
Kulturele Erfenis
Die Kaap Agulhas-vuurtoring is op 2 Maart 1973 deur Johannes Petrus van der Spuy, Minister van Nasionale Onderwys, as 'n nasionale monument verklaar. Dit word beskerm as 'n provinsiale erfenisterrein ingevolge die Wet op Nasionale Erfenishulpbronne (25/1999).
John Kitzmiller
John Kitzmiller (4 Desember 1913 – 23 Februarie 1965) was 'n Amerikaanse akteur. Hy was bekend vir sy rolle in die rolprente Variety Lights (1950), Valley of Peace (1956), Dr. No (1962), en Uncle Tom's Cabin (1965).
Versnelling
Vallende voorwerp
In die algemeen is: Afstand = snelheid × tyd
Termynkontrak
Standaardisering van Termynkontrakte
Beursverhandelde termynkontrakte standaardiseer normaalweg die volgende eienskappe:
Toek Blignaut
Publikasies
Werke wat uit haar pen verskyn sluit in:
Hein Swart
Skryfwerk
“Moeraspadda” speel af in die sakewêreld. Die hoofkarakter is 'n  gewetenlose sakeman wat op bedrieglike wyse geld van ander afrokkel en nie omgee wie of wat hy in die proses vertrap en verneuk nie. Selfs sy eie gesin word nie gespaar nie. Sy skoonseun besluit egter om iets hieraan te doen en dit loop uit op 'n  verbete stryd tussen twee mans wat ewe vasberade is om beheer van die maatskappy te verkry.
Candice Swanepoel
Buite die kollig
Swanepoel praat vlot Afrikaans en Portugees en gaan met die model Hermann Nicoli uit sedert sy 17 jaar oud is. Hulle is tans verloof.
Planete anderkant Neptunus
Vroeë spekulasies
thumb|links|180px|Jacques Babinet, ’n vroeë ondersteuner van die idee van ’n planeet anderkant Neptunus. In 1848 het Jacques Babinet beswaar aangeteken teen Le Verrier se berekenings en beweer Neptunus se waargenome massa is kleiner en sy wentelbaan groter as wat Le Verrier aanvanklik voorgestel het. Hy het uit Le Verrier se berekings uitgewerk dat ’n planeet van rofweg 12 aardmassas, wat hy "Hyperion" genoem het, anderkant Neptunus lê. Le Verrier het sy idee agter afgeskiet.
NG gemeente Beaufort-Wes
Voorgeskiedenis
Die eerste trekboere het teen 1760 die Koup en die Nuweveld binnegetrek en toe reeds is die eerste plase in die latere distrik Beaufort-Wes aangelê. In daardie jaar is die leningsplaas Hooyvlakte in de Carro, waarop die latere dorp uitgelê sou word, uitgegee. Die streek het egter nog baie jare uiters dun bevolk gebly. Selfs in 1804 was die naaste buurman van komm. Abraham de Klerk van Hooivlakte amper 100 km van sy plaasopstal af. Teen die einde van die 18de het enkele boere al veeplase ver noord van die Nuweveldberge gehad. So is die grondslag gelê vir die latere gemeente, dorp en distrik Beaufort-Wes en die gemeentes wat mettertyd van die ou moedergemeente afgestig is.
Normandië
Die Honderdjarige Oorlog
Hendrik V, koning van Engeland, het in Augustus 1415 'n poging onderneem om Frankryk te verower. Hy het Harfleur beleër, naby Azincourt 'n oorwinning oor die Franse troepe behaal en die hele Normandië verower. In 1419 het hy Rouen ingeneem. Die Engelse het nou 'n groot deel van Frankryk beheer.
As gevolg van die verdrag van Troyes, wat in 1420 onderteken is, het Hendrik V met Catherine getrou, die dogter van die Franse koning Karel VI. Met die dood van laasgenoemde sou Hendrik V of sy seun koning van sowel Engeland asook Frankryk word. In 1422 is Hendrik V en Karel VI oorlede. Aangesien Hendrik VI nog 'n baba was, het die hertog van Bedford in sy naam geregeer. Hy het in 1432 die universiteit van Caen gestig en hom vir die bewaring van die Normandiese voorregte beywer. Sy belastingbeleid het egter tot groot ontsteltenis gelei.
Opuntia
Verspreiding
Turksvyplante produseer ook 'n vrug, bekend as tuna, wat algemeen geëet word in Meksiko en in die Middellandse Seestreek; dit word ook gebruik om aguas frescas te maak. Die vrugte kan rooi, wynrooi, groen, of geel-oranje gekleur wees. In die Galápagos-eilande, word ses verskillende spesies gevind: O. echios, O. galapageia, O. helleri, O. insularis, O. saxicola, en O. megasperma. Hierdie spesies word verdeel in 14 verskillende variëteite; die meeste van hierdie is beperk tot een of 'n paar eilande. Vir hierdie rede, word hulle beskryf as 'n uitstekende voorbeeld van "adaptive radiation". Oor die geheel, het eilande met lang stam varieteite, die reuse skilpaaie, en eilande waar skilpaaie ontbreek het die lae of grond vorme van Opuntia. Turksvye is 'n primêre bron van voedsel vir die algemene reuse-skilpaaie in die Galapagos-eilande, hulle is daarom belangrik in die voedselketting.
Aramees
Hedendaagse gebruik
'n Nuwe Bybelvertaling is nou beskikbaar in Afrikaans genaamd "Die Pad van Waarheid tot die Lewe" waarin daar boeke is wat direk uit die oorspronklike Aramees vertaal is.
Opuntia
Verspreiding
Charles Darwin was die eerste om daarop te let dat hierdie kaktusse het thigmotactic helmknoppe: wanneer die helmknoppe aangeraak word, krul hulle op, om hul stuifmeel te deponeer. Hierdie beweging kan gesien word deur liggies aan die helmknoppe van 'n oop Opuntia blom te raak. Dieselfde eienskap het soortgelyk in ander kaktusse (bv. Lophophora) ontwikkel.
Kamtsjatka-skiereiland
Die oorgrote meerderheid van Kamtsjatka se bevolking is Russe, terwyl die inheemse bevolking uit drie etniese hoofgroepe bestaan – Ewene, Itelmene en Korjakke. Meer as die helfte van die totale bevolking is in Petropawlofsk-Kamtsjatski en die nabygeleë Jelizowo saamgetrek. Die skiereiland se lughawe is ook hier geleë. Die res van die bevolking – sowat 50 000 bewoners – woon in kleiner nedersettings wat versprei lê oor die hele skiereiland. Bewoners deel die gebied met die wêreld se grootste bruinbeerbevolking. Kamtsjatka-bere is – saam met Kodiakbere wat op die Amerikaanse deelstaat Alaska se Kodiak-argipel aangetref word – die grootste bere op aarde.
Jan Hendrik Hofmeyr de Waal
Eerbewyse
Reeds in 1908 word hy deur die Maatschappij der Nederlandsche Letterkunde in Leiden tot lid benoem. Vir sy bydrae tot die taalstryd en die letterkunde ken die Universiteit van Pretoria in 1936 ’n eredoktoraat in die lettere aan hom toe.
Pion (skaak)
Promosie
'n Pion wat tot by die anderkant van die bord vorder (tot by die teenstander se eerste ry) word gepromoveer tot 'n ander stuk volgens die speler se voorkeur; 'n dame, toring, loper, of ruiter van dieselfde kleur. Die stuk word onmiddellik, voor die teenstander se volgende skuif, met die nuwe stuk vervang.
Afrikaners in Argentinië
Kerksake
In 1906 het die Kaapse Kerk se Kommissie vir Hulpbehoewende Kerke ds. A.J. Jacobs na Argentinië gestuur om dié kerkverband opnuut daar te organiseer. Hy het die gemeente Colonia Boera (die latere NG gemeente Chubut) georganiseer waarby lidmate van sowel die NG as Gereformeerde Kerk aangesluit het, hoewel dit eintlik ’n gemeente van die Kaapse NG Kerk was. Van die 195 belydende lidmate by die stigting van die gemeente het 34 uit die Gereformeerde Kerk gekom. Vele teleurstellings het op ds. Jacobs gewag. Hy het in 1911 na Suid-Afrika teruggekeer en daarna het die Doppers hul eie kerk in stand probeer hou. Albei dié groepe het hul kerklike bedrywighede lewend gehou met behulp van kerklike amptenare van hul onderskeie kerke ten spyte daarvan dat nie een ’n predikant gehad het nie.
Olifant
Met 'n maksimum gewig van 7 500 kg (Afrikaanse olifant) is olifante die grootste lewende landdiere. Daar is vandag nog twee lewende spesies, naamlik die Afrikaanse en die Asiatiese olifant. Die Asiatiese olifant is onder meer kleiner as die Afrikaanse olifant en sy ore is ook relatief klein.
Die neus en bolip van albei spesies is uitgegroei tot 'n slurp, waarmee die diere kan voel, ruik, gryp, suig en trompetter. Olifante beweeg in troppe, wat normaalweg uit verskeie familie-eenhede bestaan en deur koeie gelei word. In Asië word die Asiatiese olifante gebruik om swaar arbeid te verrig, terwyl veral die Afrikaanse olifant gejag word vir die ivoor van sy slagtande.
Harold Wilson
In 1970 is die bewind in Brittanje deur die Konserwatiewe Party onder leiding van Edward Heath oorgeneem, maar toe die Tories na ŉ verkiesing in 1974 nie daarin kon slaag om 'n regering saam te stel nie, is Wilson gevra om dit te doen. Op 6 Maart 1974 het hy vir die tweede keer premier geword. Twee jaar later, op 16 Maart 1976, in ŉ stadium toe Brittanje se ekonomie in 'n benarde toestand was, het hy onverwags bedank.
Pion (skaak)
Promosie
Wanneer 'n speler 'n ander stuk as 'n dame kies tydens promosie word dit "onderpromosie" genoem. Dit gebeur gewoonlik as die speler 'n ruiter kies om skaakmat of 'n vurk uit te voer. Onderpromosie word ook gebruik waar promosie na 'n dame tot pat sou lei.
Christine Barkhuizen le Roux
Prosa
Van haar artikels en kortverhale verskyn in Tydskrif vir Letterkunde, Insig en Rooi Rose. Haar kortverhaal “Stripper” word opgeneem in die versamelbundel “Mense is mense”, saamgestel deur die Afrikaanse Skrywersvereniging. In 2004 behaal haar kortverhaal “’n Persiese sprokie” ’n tweede prys in ’n landwye kortverhaalkompetisie en in Januarie 2006 word sy benoem as een van die vyf finaliste in LitNet se Beste Prosastukke van 2005 vir hierdie verhaal.
Pion (skaak)
Strategie
Die pionnestruktuur bepaal gewoonlik die strategiese aard van 'n skaakspel. Terwyl ander stukke gewoonlik maklik hergroepeer kan word om 'n meer gunstige posisie te bewerkstellig as hulle tydelik op 'n slegte plek is, kan 'n swak geplaaste pion nie na 'n meer gunstige posisie terug skuif nie en kan dit ook nie lateraal skuif na 'n ander gelid nie.
Omdat pionne diagonaal buit en hulle vorentoeskuif geblokkeer kan word, kan pionne van teenoorgestelde kante baie keer in diagonale pionkettings vasgevang. In die posisie beheer twee of meer pionne van elke kleur blokkie van een kleur. In die diagram na links is Swart en Wit se d- en e-pionne vasgevang.
Christine Barkhuizen le Roux
Prosa
“Getuie” is ’n ondersoek na die impak wat kultus-godsdiens op die psige maak. Maggie McKairn se vriendin Mignon van Mechelen is selfdood en vra in ’n nota vir Maggie om kontak te maak met Bea Mostert, wat dertig jaar tronkstraf uitdien weens moord. Mignon en Bea is beide voormalige Jehovasgetuies. As skoolvriende was Maggie se onderwyserpa sterk gekant teen die Jehovasgetuies en Maggie se vriendskap met Mignon. Die roman ondersoek verskeie morele en etiese kwessies, waaronder genadedood, pedofilie, moord, die tronklewe en hantering van gevangenes, maar veral die patriargale houvas en die verwoestende uitwerking wat wettiese godsdiens op die psige het. Dit word 'n stryd om vryheid en uitbreek uit 'n versmorende groep.
Termynkontrak
Kodes
Die maand-kodes is:
Jagluiperd
Hierdie katsoort het 'n kenmerkende eienskap wat die pote betref: die kloue kan nie heeltemal terugtrek nie en tesame met die vorm van die kussinkies maak dit vasgryp so te sê onmoontlik. Jagluiperds is wel daartoe in staat om tot in lae en maklik bereikbare takke te spring, maar nie regop bome te beklim nie.
Jac van Belkum
Gesinslewe
Ds. Van Belkum was getroud met Anna Hermina Dekking van Utrecht. Vier seuns en drie dogters is uit dié huwelik gebore.